POROČILO KOMISIJE EVROPSKEMU PARLAMENTU IN SVETU

·najnovejše ocene Komisije o potrebah po financiranju tržnih ukrepov in neposrednih plačil ter

V skladu z določbami člena 43 Uredbe (EU) št. 1306/2013 prejemki, ki izhajajo iz finančnih popravkov na podlagi sklepov o potrditvi obračunov in skladnosti ter iz nepravilnosti, predstavljajo namenske prejemke za financiranje odhodkov EKJS.

Evropski parlament je 24. novembra 2021 sprejel splošni proračun Evropske unije za leto 2022. Proračun za poglavje 08 02 – Evropski kmetijski jamstveni sklad (EKJS) znaša 40 365 milijonov EUR v odobritvah za prevzem obveznosti in 40 389 milijonov EUR v odobritvah plačil. Razlog za različna zneska za obe vrsti odobritev je uporaba diferenciranih sredstev za nekatere ukrepe, ki jih neposredno izvaja Komisija. Ta se v glavnem nanašajo na ukrepe za promocijo kmetijskih proizvodov ter strategijo, usklajevanje in revizijo politike.

Začasna poraba odobritev EKJS do 30. 4. 2022

·ocene namenskih prejemkov, ki bodo zbrani med proračunskim letom.

Komisija je v predlogu proračunskih odobritev EKJS za leto 2022 upoštevala skupne pričakovane namenske prejemke. Za proračun za leto 2022 je Komisija zahtevala raven odobritev, izračunanih z odštetjem ocenjenih namenskih prejemkov od ocenjenih potreb. Proračunski organ je sprejel proračun EKJS za leto 2022, v katerem je upošteval pričakovane namenske prejemke.

Ob pripravi proračuna za leto 2022 so razpoložljivi namenski prejemki po ocenah Komisije znašali 551 milijonov EUR. Ker prenos iz leta 2021 v leto 2022 ni bil pričakovan, je bilo ocenjeno, da bo celoten znesek zbran v proračunskem letu. Komisija je upoštevala te ocenjene prejemke, ko je zahtevala sredstva za shemo osnovnega plačila (postavka 08 02 05 04). Vsota odobrenih sredstev in namenskih prejemkov za to shemo znaša 14 811 milijonov EUR.

V Prilogi k temu poročilu sta predstavljena začasno izvrševanje proračuna za leto 2022 in njegova primerjava s pričakovanim profilom odhodkov.

3.Pripombe k začasnemu izvrševanju proračuna EKJS za leto 2022

V Prilogi k temu poročilu je predstavljeno začasno izvrševanje proračuna za obdobje od 16. oktobra 2021 do 30. aprila 2022.

Stopnja izvrševanja se primerja s profilom odhodkov iz sistema zgodnjega opozarjanja, ki se izvaja v skladu s členom 28 Uredbe (EU) št. 1306/2013.

3.1.Tržni ukrepi

Poraba odobritev za intervencije na kmetijskih trgih je na splošno v skladu s profilom porabe.

Izvajanje ukrepov za promocijo kmetijskih proizvodov (08 02 03 02) je za 12,0 odstotne točke (–10,7 milijona EUR) nižje od profila porabe.

Odhodki za oljčno olje (08 02 03 05) so za 9,8 odstotne točke (–4,2 milijona EUR) nižji od profila porabe.

Doslej prijavljeni odhodki za sadje in zelenjavo (08 02 03 06) so za 47,3 milijona EUR (–5,1 odstotne točke) nižji, kot je bilo pričakovano konec aprila glede na profil odhodkov.

Za podporne programe za vino (08 02 03 07) so odhodki, ki so bili prijavljeni doslej, za 13 milijonov EUR višji od profila odhodkov.

Trenutno se odstopanje pri zgoraj navedenih vrstah ukrepov šteje za začasno in pričakuje se, da se bo predvideni znesek začel izvajati proti koncu leta.

3.2.Neposredna plačila

Poraba odobritev za neposredna plačila je na splošno v skladu s profilom porabe.

Odhodki za shemo enotnega plačila na površino (08 02 05 02), prerazporeditveno plačilo (08 02 05 03) in shemo prostovoljne vezane podpore (08 02 05 09) ustrezajo profilu uporabe.

Za shemo osnovnega plačila (08 02 05 04) se profil izračuna ob upoštevanju namenskih prejemkov. Na podlagi tega so odhodki za to shemo glede na profil nižji samo za –0,4 odstotne točke (56,9 milijona EUR) – gl. rubriko „Zgolj v vednost“ v Prilogi.

Odhodki za kmetijske prakse, ki ugodno vplivajo na podnebje in okolje (08 02 05 05), so za 61,1 milijona EUR višji od profila (0,6 odstotne točke).

Prijavljeni odhodki za shemo za mlade kmete (08 02 05 07) so za 94,8 milijona EUR nižji od profila (–17,9 odstotne točke) in plačila za shemo za male kmete (08 02 05 10) so za 29,8 milijona EUR nižja od profila (–4,4 odstotne točke).